Rytis Cicinas

Rytis Cicinas (g. 1973 m. balandžio 11 d. Kaune) – dainininkas, populiariosios muzikos atlikėjas, Lietuvos estrados „princas“.

 Biografija 
Augo Kazlų Rūdoje. Rytis Cicinas Kazlų Rūdoje dirbo pardavėju (2008 m. kovo 7 d., zmones24.lt) Vaikystėje Rytis svajojo būti mediku, domėjosi chirurgija. Mokėsi Kazlų Rūdos vidurinėje mokykloje. Baigęs Kazlų Rūdos muzikos mokyklą,Kazlų Rūdos muzikos mokyklos jubiliejų pasitinkant (Rita Michelbertaitė, Kazlų Rūdos muzikos mokyklos direktoriaus pavaduotoja ugdymui, „Suvalkietis“, 2009 11 13) krikšto motinos iniciatyva Juozo Gruodžio konservatorijoje mokėsi dirigavimo.

Kauno muzikinio teatro dainininkas. Lankė fotomodelių kursus.Rytis Cicinas (balsas.lt, 2008.11.24) Ten susipažino su prabangaus restorano „Žaliasis kalnas“ Kaune šokėja, kurios dėka buvo pakviestas dainuoti restorane. Cicinas vienu metu dirbo teatre, restorane ir kavinėje. Susipažinus su Nijole Tallat-Kelpšaite, ši pasiūlė jam dainuoti kartu. Po maždaug 3 metų bendros veiklos su dainininke Rytis, pajutęs, jog tampa populiarus, pradėjo koncertuoti vienas. Į pirmuosius koncertus susirinkdavo vos 30–50 žmonių. Siekdamas gausesnės publikos, dirbo be pertraukų, kūrė savo sceninį įvaizdį, pirko brangius kostiumus, kurie tuo metu buvo vertinami įvairiai (scenoje pasirodyti su ilgais apsiaustais tuo metu buvo labai drąsu, nes niekas taip nesipuošdavo), norėdamas išsiskirti, siekė padaryti ką nors, ko anksčiau niekas kitas nedarė. Nors dėl to buvo nuožmiai kritikuojamas, tačiau ir toliau stebino savo spalvinga bei brangia scenine apranga (vieno kostiumo kaina – apie 5 000 Lt (apie 1 448 €) ir daugiau; pavyzdžiui, Kanaruose įsigyto kostiumo kaina siekė 10 000 Lt (apie 2 896 €)).Rytis Cicinas: vien balso neužtenka („Londono Žinios“, 2006/11/01) Pamažu išpopuliarėjo, koncertuodamas provincijos gyventojams Lietuvos kaimų ir miestelių kultūros namuose bei koncertų salėse. 2003 m. Lietuvos šlagerių karalius (šlagerių karalienė – kėdainietė Giulija, su kuria vėliau kartu surengė koncertų turą po Lietuvą).Rytis Cicinas vėl atsigręžė į provincijos publiką (balsas.lt, 2009.11.13) Fonogramas naudoja tik per televizijos filmavimus arba koncertuojant atsitikus nenumatytiems dalykams (pradėjus lyti ar snigti). Dainų tekstų ir muzikos autorius – prodiuseris Dalius Pletniovas (g. 1975 m.).

Pagrindiniai stiliai – pop, R&B muzika.Rytis Cicinas (music.lt inf.) Išleido auksines ir platinines plokšteles. Pagarsėjo savo ekstravagantiškais scenos apdarais ir prabangiais automobiliais (limuzinais). Labiausiai žinomos jo dainos – „Meilės laivas", „Neliesk mano damos“ ir „Lietaus dukra".Ryčio Cicino dainos  (supermuzika.lt inf.) 

Draugė Neringa Kavaliauskaitė (g. 1980 m.), Rytis Cicinas: esu užsispyręs – tikras avinas (2008 m. rugsėjo 16 d., zmones24.lt) sūnus Adas (g. 2009 m.) Rytis Cicinas: „Sūnus mus sujungė stipriau nei bet kokios vestuvės“ (papildyta vasario 25 d.) (Laisvė Radzevičienė, „Žmonės“, 2010 m. vasario 25 d.)

 Albumai 
 „Pašauk mane“ (išleido „Pūkas“, 1996 m.)
 „Naktinė žvaigždė“ („Pūkas“, 1996 m.)
 „Dviese pajūry“ („Pūkas“, 1997 m.)
 „Su vėjeliu“ (kartu su Nijole Tallat-Kelpšaite, „Pūkas“, 1998 m.)
 „Sapnų sala“ („Pūkas“, 1998 m.)
 „Paslaptinga pažintis“ („Pūkas“, 1999 m.)
 „Meilės laivas“ („Pūkas“, 2001 m.)
 „Dainuok!“ („Intervid“, 2003 m.)Dainuok!
 „Balta žuvėdra“ („Pūkas“, 2004 m.)
 „Padovanosiu Tau” („Intervid“, 2005 m.)
 „Įsimylėti taip paprasta“ („Intervid“, 2008 m.)„Įsimylėti taip paprasta“
 „Geriausios dainos“ [rinkinys] („Intervid“, 2010 m.)

 Šaltiniai 

Kategorija:Lietuvos dainininkai